สวัสดีค่ะ ดิฉันมีเรื่องกังวลอยากสอบถามค่ะ ประจำเดือนครั้งล่าสุด มาวันที่ 17-21 ม.ค. 63 และเมื่อปลายเดือน ม.ค. 63 ดิฉันมีเพศสัมพันธ์กับแฟนด้วยการหลั่งใน จึงได้กินยาคุมฉุกเฉิน และเมื่อต้นเดือน ก.พ. 63 ดิฉันก็ใช้ยาคุมฉุกเฉินอีกครั้ง จึงมีอาการปวดท้องน้อยและเหมือนมีเลือดออก (น้อยมาก) *ระยะห่างการใช้ยาคุมฉุกเฉินไม่เกิน 1 สัปดาห์ ดิฉันจึงกลับมากินยาคุมแบบปกติวันที่ 9 ก.พ. 63 แต่ในวันนี้ ดิฉันได้มีอะไรกับแฟนอีกครั้งและมีเลือดออกคล้ายประจำเดือน (เยอะมาก) จึงเริ่มกังวล ว่าเลือดที่ออกใช่ประจำเดือนไหม หรือเป็นผลข้างเคียงที่กินยาคุมฉุกเฉินติดต่อกันเกินไป หรือมาจากสาเหตุใดคะ
สวัสดีค่ะ หลังการใช้ยาคุมกำเนิดฉุกเฉินประมาณ 1-2 สัปดาห์ อาจทำให้มีเลือดออกผิดปกติทางช่องคลอดได้ดังนั้นจากประวัติที่ให้มา ก็เป็นไปได้ว่าเลือดที่ออกในวันนี้อาจเป็นเลือดจากผลข้างเคียงจากยาคุมฉุกเฉินได้เช่นกันแนะนำซื้อชุดตรวจการตั้งครรภ์ทางปัสสาวะมายืนยันเบื้องต้น ให้ผลบวกได้ 10-14 วันหลังปฏิสนธิ ซึ่งตอนนี้ถ้ายังไม่แน่ใจว่าเป็นเลือดประจำเดือนหรือไม่ คือไม่รู้ว่ามีการตั้งครรภ์หรือเปล่า อาจจะหยุดการใช้ยาคุมกำเนิดแบบแผงรายเดือนไปก่อน ใช้ถุงยางอนามัยคุมกำเนิด จนแน่ใจว่าไม่ได้ตั้งครรภ์จริงๆ แล้วค่อยเริ่มยาคุมแบบแผงค่ะ